ai4bharat/Pralekha huggingface dataset:
प्रधानमंत्री कार्यालय
प्रधानमंत्री ने प्रसिद्ध स्टॉक निवेशक राकेश झुनझुनवाला के निधन पर शोक व्यक्त किया
प्रधानमंत्री श्री नरेन्द्र मोदी ने प्रसिद्ध स्टॉक निवेशक राकेश झुनझुनवाला के निधन पर गहरा दुःख व्यक्त किया है।
एक ट्वीट में, प्रधानमंत्री ने कहा;
“राकेश झुनझुनवाला अदम्य थे। जीवन से भरपूर, मजाकिया और व्यावहारिक, उन्होंने वित्तीय जगत में एक अमिट योगदान दिया। वह भारत की प्रगति के प्रति भी बेहद भावुक थे। उनका निधन दुःखद है। मेरी संवेदनाएं उनके परिवार और प्रशंसकों के साथ हैं। ओम शांति।”
उप राष्ट्रपति सचिवालय
उपराष्ट्रपति ने बैडमिंटन खिलाड़ी सुश्री पीवी सिंधु सहित तेलंगाना के तीन पद्म पुरस्कार प्राप्तकर्ताओं को सम्मानित किया
युवाओं को जीवन में सकारात्मक और रचनात्मक दृष्टिकोण अपनाने की सलाह दी
उपराष्ट्रपति ने स्वर्ण भारत ट्रस्ट, हैदराबाद में चिकित्सा शिविर का उद्घाटन किया
उपराष्ट्रपति श्री एम. वेंकैया नायडू ने आज तेलंगाना के तीन पद्म पुरस्कारों से सम्मानित व्यक्तित्वों- बैडमिंटन खिलाड़ी सुश्री पीवी सिंधु, अभिनव किसान श्री चिंटला वेंकट रेड्डी और प्रख्यात संस्कृत एवं तेलुगु कवि श्री विजयसारथी श्रीभाष्यम को स्वर्ण भारत ट्रस्ट, हैदराबाद द्वारा आयोजित एक समारोह में सम्मानित किया।
भारत सरकार द्वार हाल ही में सुश्री सिंधु को पद्म भूषण और अन्य दो गणमान्यों को पद्म श्री से सम्मानित किया गया है।
इस अवसर पर अपने संबोधन में उपराष्ट्रपति ने अपने-अपने क्षेत्रों में विशिष्ट उपलब्धियों के लिए उनकी सराहना की। इन तीन पद्म पुरस्कार प्राप्तकर्ताओं को सम्मानित करने का उद्देश्य अन्य व्यक्तियों को भी उनसे प्रेरणा देना है। श्री नायडू ने कहा कि प्रतिभा को पहचानना और सम्मानित करना भारतीय संस्कृति की मान्यता का एक अंग है।
इस अवसर पर एक चिकित्सा शिविर का उद्घाटन करते हुए श्री नायडू ने देश में गैर-संचारी रोगों के बढ़ते हुए मामलों पर अपनी चिंता व्यक्त की और चिकित्सकों एवं मीडिया से लोगों, विशेष रूप से युवाओं में जागरूकता लाने के लिए विशेष कदम उठाने की आवश्यकता पर बल दिया।
उन्होंने कहा कि गतिहीन जीवन शैली और अस्वास्थ्यकर भोजन की आदतें ही मुख्य रूप से गैर-संचारी रोगों के लिए जिम्मेदार हैं। उपराष्ट्रपति ने युवाओं से जंक फूड खाने से बचने और फिट रहने के लिए प्रतिदिन शारीरिक गतिविधि करने का आग्रह किया।
सभी के लिए अच्छे स्वास्थ्य और स्वच्छता को सुनिश्चित करने के लिए फिट इंडिया, योग और स्वच्छ भारत मिशन जैसे कार्यक्रमों से जुड़ने की आवश्यकता पर बल देते हुए श्री नायडू ने युवाओं से इन कार्यक्रमों को अपनाने और इन्हें जन आंदोलनों का रुप देने का आह्वान किया।
उन्होंने प्रकृति के साथ जुड़कर रहने और जल संरक्षण के प्रयासों पर ध्यान देने की आवश्यकता पर भी जोर दिया।
उन्होंने युवाओं से हिंसा में लिप्त लोगों का समर्थन नहीं करने के साथ-साथ जीवन में सकारात्मक और रचनात्मक दृष्टिकोण अपनाने का भी आह्वान किया। प्रधानमंत्री द्वारा दिए गए तीन शब्दों के मंत्र ‘रिफॉर्म-परफॉर्म-ट्रांसफॉर्म’ का संदर्भ देते हुए, श्री नायडू ने युवाओं से देश के परिवर्तन की दिशा में सभी क्षेत्रों में कार्य करने की अपील की।
इस अवसर पर, स्वर्ण भारत ट्रस्ट में अपने पाठ्यक्रम पूर्ण करने वाले प्रशिक्षुओं को प्रमाण-पत्र भी वितरित किए गए।
इस अवसर पर स्वर्ण भारत ट्रस्ट के अध्यक्ष, श्री कामिनेनी श्रीनिवास और स्वर्ण भारत ट्रस्ट हैदराबाद क्षेत्र के अध्यक्ष, श्री कृष्ण प्रसाद भी उपस्थित थे।
विज्ञान एवं प्रौद्योगिकी मंत्रालय
केंद्रीय मंत्री डॉ. जितेंद्र सिंह ने कहा- सीमित दायरों में काम करने का युग समाप्त हो चुका है
सभी विज्ञान मंत्रालयों के प्रतिनिधियों से कृषि, रेलवे, सड़क व जल शक्ति आदि क्षेत्रों के लिए अनुप्रयोगों को विकसित करने का आह्वान किया
केंद्रीय राज्य मंत्री  विज्ञान एवं प्रौद्योगिकी; राज्य मंत्री  पृथ्वी विज्ञान, प्रधानमंत्री कार्यालय, कार्मिक, लोक शिकायत एवं पेंशन, परमाणु ऊर्जा तथा अंतरिक्ष राज्य मंत्री डॉ. जितेंद्र सिंह ने आज जोर देकर कहा कि दायरे में रहकर काम करने का युग समाप्त हो चुका है। उन्होंने एक विशेष मंत्रालय आधारित या विभाग आधारित परियोजनाओं के बजाय एकीकृत विषय आधारित परियोजनाओं पर मिलकर काम करने की आवश्यकता पर बल दिया।
एक विशेष मीडिया साक्षात्कार में विज्ञान एवं प्रौद्योगिकी मंत्रालय हेतु, जिसे उन्होंने दो महीने पूर्व ही संभाला था, अपने दृष्टिकोण के बारे में केंद्रीय मंत्री ने बताया कि उन्होंने सभी विज्ञान मंत्रालयों के साथ-साथ विभागों की नियमित संयुक्त बैठकें आयोजित करना शुरू कर दिया है और इस महीने के अंत से पहले वह सभी राज्यों तथा केंद्र शासित प्रदेशों के विज्ञान एवं प्रौद्योगिकी मंत्रियों की एक संयुक्त बैठक भी आयोजित करेंगे। डॉ. सिंह ने कहा कि स्टार्ट-अप्स, उद्योग और अन्य हितधारकों को शामिल करने के लिए इस एकीकृत दृष्टिकोण को आगे बढ़ाया जाएगा।
पिछले हफ्ते हुई एक नई पहल पर डॉ. जितेंद्र सिंह ने कहा कि विज्ञान एवं प्रौद्योगिकी, पृथ्वी विज्ञान, परमाणु ऊर्जा, अंतरिक्ष / इसरो, सीएसआईआर, जैव प्रौद्योगिकी आदि सहित सभी विज्ञान मंत्रालयों और विभागों के प्रतिनिधि अलग-अलग मंत्रालयों में से प्रत्येक के साथ व्यापक मंथन में लगे हुए हैं। उन्होंने कहा कि भारत सरकार कृषि, रेलवे, सड़क व जल शक्ति आदि से लेकर किस क्षेत्र में कौन से वैज्ञानिक अनुप्रयोगों का इस्तेमाल किया जा सकता है, इस पर काम करने के लिए लगातार प्रयासरत है। श्री सिंह ने बताया कि इस बात का विशेष ध्यान रखा जा रहा है कि आज हर क्षेत्र वैज्ञानिक प्रौद्योगिकी पर काफी हद तक निर्भर हो गया है।
डॉ. जितेंद्र सिंह ने कहा कि माननीय प्रधानमंत्री नरेन्द्र मोदी हमारे सबसे बड़े मार्गदर्शक हैं, जिनकी न केवल विज्ञान के लिए एक स्वाभाविक प्रवृत्ति है, बल्कि वे विज्ञान एवं प्रौद्योगिकी आधारित पहल तथा परियोजनाओं को समर्थन व बढ़ावा देने में भी काफी आगे रहते हैं। उन्होंने कहा, "आत्मनिर्भर भारत" के निर्माण में भारत के वैज्ञानिक कौशल की प्रमुख भूमिका रहेगी।
भारत की ऐसी कुछ हालिया पथ-प्रदर्शक उपलब्धियां, जिन्हें सार्वभौमिक रूप से बहुत सराहा गया है, उनका उल्लेख करते हुए विज्ञान एवं प्रौद्योगिकी मंत्री ने उम्मीद जताई की कि हाल ही में हुए अंतरिक्ष क्षेत्र के सुधारों के बाद, भारतीय निजी अंतरिक्ष उद्योग वैश्विक अंतरिक्ष अर्थव्यवस्था के मूल तत्वों - अंतरिक्ष-आधारित सेवाओं, लॉन्च सेवाओं में योगदान, लॉन्च वाहनों व उपग्रहों का निर्माण, ग्राउंड सेगमेंट की स्थापना और प्रक्षेपण ढांचा आदि में काफी हद तक बढ़चढ़ कर कार्य करने के लिए तैयार है।
डॉ. जितेंद्र सिंह ने कहा कि मैं पूरे विश्वास के साथ कह सकता हूं कि हमारे वैज्ञानिक मानव संसाधन की गुणवत्ता दुनिया के अधिकांश विकसित देशों की तुलना में कहीं ज़्यादा बेहतर है। अंतरिक्ष प्रौद्योगिकी का उदाहरण देते हुए उन्होंने कहा कि भारत वर्तमान में एक अग्रणी राष्ट्र है और इसका तथ्य यह है कि नासा भी इसरो द्वारा प्राप्त आंकड़ों की खरीद करता है, इससे हमारी वैज्ञानिक प्रगति के बारे में बहुत कुछ पता चलता है।
एमजी/एएम/एनके/वई
(Visitor Counter : 1495
गृह मंत्रालय
केंद्रीय गृह मंत्री श्री अमित शाह ने आज नई दिल्ली में राष्ट्रीय सुरक्षा रणनीतियों पर आयोजित दो दिवसीय सम्मेलन के समापन सत्र को संबोधित किया
केंद्रीय गृह मंत्री श्री अमित शाह ने आज नई दिल्ली में राष्ट्रीय सुरक्षा रणनीतियों पर आयोजित दो दिवसीय सम्मेलन के समापन सत्र को संबोधित किया। अपने सम्बोधन में गृह मंत्री ने नागरिकों को समय से न्याय दिलाने और यह सुनिश्चित करने पर बल दिया कि नागरिकों को उनके संवैधानिक अधिकार अनिवार्य रूप से मिले।
श्री अमित शाह ने देश की आंतरिक सुरक्षा समस्याओं से निपटने में एक क्रांतिकारी रुख अपनाने का सुझाव देते हुए पुलिस व्यवस्था में आधुनिक तकनीकों के इस्तेमाल पर बल दिया। उन्होने पुलिस नेतृत्व से, पुलिस कांस्टेबल से लेकर उच्च पदों तक प्रौद्योगिकी के इस्तेमाल को कार्यान्वित करने का अनुरोध किया।
हाल ही में संसद में, नए कानून पेश किए जाने का उल्लेख करते हुए केंद्रीय गृह मंत्री ने सम्पूर्ण आपराधिक न्याय व्यवस्था को दुरुस्त करने का दृष्टिकोण प्रस्तुत किया। उन्होंने पुलिस अधिकारियों से आग्रह किया कि जब संसद द्वारा नए कानून पारित किए जाएं तो उन्हें आपराधिक न्याय प्रणाली में सुधार के लिए नए क़ानूनों को जमीनी स्तर पर लागू करने के लिए तैयार रहना चाहिए।
केंद्रीय गृह मंत्री ने जांच तथा अभियोजन की पूरी प्रक्रिया के डिजिटाइज़ेशन  के महत्व को रेखांकित करते हुए नवगठित आपराधिक न्याय व्यवस्था की भविष्य की मांग के अनुसार पुलिस व्यवस्था में प्रौद्योगिकी के इस्तेमाल की नई पहलों को भी सूचीबद्ध किया। उन्होंने यह उल्लेख भी किया कि आर्टिफ़िश्यल इंटेलिजेंस  अवसर के साथ-साथ एक खतरा भी है और पुलिस को इसका लाभ उठाते समय इसके प्रतिकूल प्रभावों से निपटने के लिए भी तैयार रहना चाहिए।
श्री अमित शाह ने प्रतिभागियों से अगले 25 वर्षों में कड़ी मेहनत करने के लिए भी कहा ताकि 2047 तक भारत को अग्रणी देश बनाने के प्रधानमंत्री श्री नरेन्द्र मोदी जी के सपने को साकार किया जा सके। गृह मंत्री ने अन्य दूसरे देशों से सीख लेने के महत्व का सुझाव देते हुए प्रतिभागियों से अगले 25 वर्षों में एक उदाहरण प्रस्तुत करने का अनुरोध किया ताकि अन्य देश भी हमसे कुछ सीख सकें।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 212.75 करोड़ से अधिक टीके लगाए जा चुके हैं
12-14 आयु वर्ग में 4.03 करोड़ से अधिक टीके की पहली खुराक लगाई गई
भारत में कोरोना के सक्रिय मामले 59,210 हैं
पिछले 24 घंटों में 6,168 नए मामले सामने आए
स्वस्थ होने की वर्तमान दर 98.68 प्रतिशत
साप्ताहिक सक्रिय मामलों की दर 2.51 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 212.75 करोड़  से अधिक हो गया।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 4.03 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10414138
|
|
दूसरी खुराक
|
|
10106891
|
|
प्रीकॉशन खुराक
|
|
6769496
|
|
अग्रिम पंक्ति के कर्मी
|
|
पहली खुराक
|
|
18434707
|
|
दूसरी खुराक
|
|
17699452
|
||
|
प्रीकॉशन खुराक
|
|
13177569
|
|
12-14 वर्ष आयु वर्ग
|
|
पहली खुराक
|
|
40386802
|
|
दूसरी खुराक
|
|
30328731
|
|
15-18 वर्ष आयु वर्ग
|
|
पहली खुराक
|
|
61703154
|
|
दूसरी खुराक
|
|
52396882
|
|
18-44 वर्ष आयु वर्ग
|
|
पहली खुराक
|
|
560635480
|
|
दूसरी खुराक
|
|
513278369
|
|
प्रीकॉशन खुराक
|
|
64458188
|
|
45-59 वर्ष आयु वर्ग
|
|
पहली खुराक
|
|
203912478
|
|
दूसरी खुराक
|
|
196357663
|
|
प्रीकॉशन खुराक
|
|
35897949
|
|
60 वर्ष से अधिक आयु वर्ग
|
|
पहली खुराक
|
|
127587700
|
|
दूसरी खुराक
|
|
122735805
|
|
प्रीकॉशन खुराक
|
|
41241967
|
|
प्रीकॉशन खुराक
|
||
|
16,15,45,169
|
|
कुल
|
|
|
|
2,12,75,23,421
भारत में सक्रिय मामले आज 59,210 हैं। सक्रिय मामले, कुल पॉजिटिव मामलों के 0.13 प्रतिशत हैं।
नतीजतन, भारत में स्वस्थ होने की दर 98.68 प्रतिशत है। पिछले 24 घंटों में 9,685 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,38,55,365 हो गई है।
बीते 24 घंटे में कोरोना के 6,168 नए मामले सामने आएं।
पिछले 24 घंटों में कुल 3,18,642 जांच की गई हैं। भारत ने अब तक कुल 88.64 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 2.51 प्रतिशत है और दैनिक रूप से पुष्टि वाले मामलों की दर 1.94 प्रतिशत है।
रेल मंत्रालय
भारतीय रेलवे ने मध्य रेलवे के 42 उपनगरीय स्टेशनों पर जल्द टिकट मुहैया कराने के लिए ‘वन टच एटीवीएम’ लॉन्च किया
42 उपनगरीय स्टेशनों पर कुल 92 एटीवीएम लगाए गए हैं
भारतीय रेलवे ने मुंबई उपनगरीय नेटवर्क पर लाखों यात्रियों को जल्द टिकट पाने की सुविधा मुहैया कराने के लिए 42 उपनगरीय स्टेशनों पर ‘वन टच एटीवीएम’ लगाए हैं। रेल यात्री 42 उपनगरीय स्टेशनों पर आज से ही इस नई मशीन का लाभ उठा सकते हैं। इस नई मशीन से यात्रियों की प्रतीक्षा अवधि काफी घट जाएगी और उन्हें लंबी-लंबी कतारों में अब से खड़ा नहीं होना पड़ेगा।
इस नई मशीन में उपयोगकर्ताओं  के अनुकूल आसान प्रक्रिया का उपयोग किया गया है जिससे मुंबई उपनगरीय नेटवर्क की टिकट प्रणाली पर भार काफी कम हो जाएगा। 42 उपनगरीय स्टेशनों पर कुल मिलाकर 92 एटीवीएम लगाए गये हैं।
‘वन टच एटीवीएम’ की एक अहम विशेषता यह है कि यात्री अब केवल दो प्रक्रियाएं ही अपनाकर टिकट प्राप्त कर सकते हैं, जबकि पहले सामान्य एटीवीएम में छह प्रक्रियाएं अपनानी पड़ती थीं। यात्रियों को ‘वन टच एटीवीएम’ की स्क्रीन पर एकल/वापसी यात्रा वाले टिकट का चयन करने का विकल्प मिलेगा। यात्री अपनी मंजिल की दूरी को ध्यान में रखते हुए अपेक्षित स्टेशन का चयन कर सकते हैं और फिर उन्हें अपने सफर के टिकट या वापसी यात्रा वाले टिकट के लिए ‘अप टू स्टेशन’ बटन को दबाना होगा। यही नहीं, यात्री सिर्फ एक बार टच करके ही प्लेटफॉर्म टिकट प्राप्त कर सकते हैं।
युवा कार्यक्रम एवं खेल मंत्रालय
खेलो इंडिया यूथ गेम्स की पदक तालिका में हरियाणा अव्वल
गुवाहाटी में चल रहे खेलो इंडिया यूथ गेम्स की पदक तालिका में हरियाणा आज शीर्ष स्थान पर रहा। आज कबड्डी में चार स्वर्ण, तीरंदाजी और एथलेटिक्स में तीन-तीन और साइक्लिंग और जिम्नास्टिक में एक-एक पदक जीतकर हरियाणा खेलों के चौथे दिन 17 स्वर्ण हासिल करते हुए पदक तालिका में छठे स्थान से शीर्ष पर पहुंच गया है।
महाराष्ट्र महज 4 स्वर्ण सहित कुल 16 पदक के साथ दूसरे स्थान पर खिसक गया। हरियाणा के 47 पदकों के मुकाबले महाराष्ट्र ने कुल 71 पदक हासिल कर मुकाबले को रोमांचक बना दिया है। पिछले चैंपियन महाराष्ट्र की ओर से अदिति अजीत डांडेकर  ने अच्छा प्रदर्शन किया।
कबड्डी में हरियाणा का दबदबा रहा लेकिन महिला अंडर-21 वर्ग के अंतिम मुकाबले में हिमाचल प्रदेश ने अच्छा प्रदर्शन किया और मुकाबले के अंत में 27-27 पर स्कोर बराबर कर दिया। पिछले साल के उपविजेता हरियाणा को कड़ी मशक्कत करनी पड़ी।
इस बीच तमिलनाडु ने एथलेटिक्स में पांच स्वर्ण पदक जीतकर सबका ध्यान खींचा। केरल की एंजी सोजान ने भी छाप छोड़ी। उन्होंने महिला अंडर-21 वर्ग में 4x100 मीटर रिले में अपना तीसरा स्वर्ण पदक जीता। तमिलनाडु को तीन स्वर्ण पदक एस सरन , पवित्रा  और बबीशा  ने दिलाए। तमिलनाडु ने ट्रैक और फील्ड से सात स्वर्ण पदक झटक लिए हैं। 8 स्वर्ण सहित कुल 25 पदकों के साथ तमिलनाडु पदक तालिका में पांचवें स्थान पर है। दिल्ली और गुजरात क्रमश: तीसरे और चौथे स्थान पर हैं।
हरियाणा ने 3 स्वर्ण सहित 7 पदक जीतकर तीरंदाजी में भी दबदबा बनाया। पिछले साल पुणे में पदक से चूकने वाली हिमानी कुमारी ने अंतिम मुकाबले में आसान जीत के साथ महिला अंडर-21 खिताब का दावा किया। पिछली बार क्वार्टर फाइनल में पहुंचीं तिशपुनिया ने अंडर-17 फ़ाइनल में अपनी ही टीम की साथी तमन्ना को हराया जबकि रिधि ने इस श्रेणी में कांस्य पदक जीता।
मध्य प्रदेश के तीरंदाज मुस्कान किरार  और चिराग विद्यार्थी  ने पिछले साल के प्रदर्शन में सुधार लाते हुए इस बार स्वर्ण पदक हासिल किए। चिराग विद्यार्थी को राजस्थान के राजेश बिश्नोई को 1 अंक से हराने में काफी मशक्कत करनी पड़ी।
हरियाणा के साइक्लिस्ट अनिल मंगलाव ने सोमवार को आयोजित रोड रेस में आसान जीत हासिल की। असम की गोंगुत्री बोरोलोई ने महिला अंडर-21 रोड रेस  में जबर्दस्त मुकाबले में जीत हासिल की। इसी तरह दिल्ली के अरशद फरीद और महाराष्ट्र की पूजा दानोले ने अंडर-17 रेस में अपने प्रतिद्वंद्वियों को मामूली अंतर से पछाड़ दिया।
गुजरात में अहमदाबाद के जिला स्तरीय खेल स्कूल के छात्र ऋषिराज जडेजा ने योग्यता में छठा स्थान हासिल किया था, लेकिन पुरुष अंडर-21 में 10 मीटर एयर राइफल प्रतियोगिता में ह्रदय हज़ारिका को हराकार स्वर्ण जीता।
रुद्राक्ष पाटिल  ने सोमवार को शूटिंग रेंज में दूसरे गोल्ड पर कब्जा कर लिया। उन्होंने 10 मीटर एयर राइफल पुरुष अंडर-17 में क्वालिफाइंग  और फाइनल दोनों में लगातार अच्छा प्रदर्शन दिखाया और अंतिम मुकाबले में देवपाल प्रजापति  को आराम से हराया।
गुजरात के जुडो खिलाड़ियों ने अंडर-21 प्रतियोगिता में आठ में से तीन स्वर्ण पदक जीते। गुजरात को मिले 10 स्वर्ण पदकों में से सात जूडो प्रतियोगिता से आए हैं। पदक जीतने की कोशिशों की वजह से जहां गुजरात सुर्खियों में है वहीं मिजोरम की चिंगलिनमवई ने महिला अंडर-21 52 किग्रा वर्ग में राज्य के लिए दूसरा जीतकर सबका ध्यान खींचा।
कोयला मंत्रालय
कोल इंडिया लिमिटेड के महानदी कोलफील्ड्स लिमिटेड में इनोवेटिव रिमोटली पायलटेड एयरक्राफ्ट सिस्टम  का उद्घाटन
यह पहल इंटरनेट के माध्यम से रीयल-टाइम वीडियो तक पहुंचने में सक्षम बनाएगी और खानों में ड्रोन के अन्य संबद्ध संभावित उपयोग-मामलों का मार्ग प्रशस्त करेगी
फर्स्ट माइल कनेक्टिविटी परियोजना–लजकुरा साइलो की आधारशिला भी रखी गई, जिससे महानदी कोलफील्ड्स लिमिटेड  में प्रति वर्ष 15 मिलियन टन प्रेषण क्षमता बढ़ जाएगी
पहली बार, कोयला मंत्रालय के तहत कोल इंडिया लिमिटेड  में, महानदी कोलफील्ड्स लिमिटेड  में एक इनोवेटिव रिमोटली पायलटेड एयरक्राफ्ट सिस्टम  का कल उद्घाटन किया गया।
एमसीएल के इनोवेशन सेल और विज्ञान एवं प्रौद्योगिकी विभाग द्वारा डिज़ाइन किया गया, रिमोट मॉनिटरिंग के लिए "विहंगम" नाम का पोर्टल मुंबई स्थित ड्रोन निर्माण, रोबोटिक्स और ऑटोमेशन के स्टार्ट-अप द्वारा बनाया गया था।
यह अत्याधुनिक पहल कंपनी को इंटरनेट के माध्यम से रीयल-टाइम वीडियो तक पहुंचने में सक्षम बनाएगी और खदानों में ड्रोन के अन्य संबद्ध संभावित उपयोग-मामलों के लिए मार्ग प्रशस्त करेगी।
कोल इंडिया लिमिटेड के अध्यक्ष श्री प्रमोद अग्रवाल ने 285.05 करोड़ रुपये की फर्स्ट माइल कनेक्टिविटी  परियोजना-लजकुरा साइलो की आधारशिला भी रखी, जिससे महानदी कोलफील्ड्स लिमिटेड  में प्रति वर्ष 15 मिलियन टन प्रेषण क्षमता बढ़ जाएगी। श्री प्रमोद अग्रवाल ने समलेश्वरी ओसीपी में चार एक सौ टन डंपर और एक मोबाइल वाटर स्प्रिंकलर की सेवा भी शुरू की।
सतत खनन के दृष्टिकोण को आगे बढ़ाते हुए, एमसीएल कुल 3,600 करोड़ रुपये के पूंजीगत व्यय से प्रदूषण मुक्त अत्याधुनिक रेक लोडिंग सिस्टम प्रदान करने के लिए नौ एफएमसी परियोजनाओं को लागू कर रहा है। इससे प्रति वर्ष 126 मिलियन टन की प्रेषण क्षमता भी बढ़ जाएगी, जिसके वर्ष 2024 तक पूरा होने की उम्मीद है।
एमसीएल वर्ष 1999 में पर्यावरण के अनुकूल भूतल खनन प्रौद्योगिकी पेश करने वाली पहली कोयला कंपनी थी। 66 सरफेस माइनर्स का सबसे बड़ा बेड़ा कंपनी के कुल कोयला उत्पादन में 95 प्रतिशत का योगदान दे रहा है।
फाइनेंस कमीशन
वित्त आयोग के सदस्यों ने तेलंगाना के शहरी स्थानीय निकायों के प्रतिनिधियों के साथ बैठक की
15वें वित्त आयोग के सदस्यों ने आज तेलंगाना के शहरी स्थानीय निकायों  के प्रतिनिधियों के साथ बैठक की। इस बैठक के दौरान विभिन्न कारणों से यूएलबी पर वस्तु एवं सेवा कर  को लागू करने के असर से जुड़े मुद्दों पर विचार-विमर्श किया गया। मनोरंजन कर का विलय करना एवं राज्य सरकार द्वारा यूएलबी को क्षतिपूर्ति करना, पूरे राज्य में मुफ्त जल की आपूर्ति करना और विभिन्न परियोजनाओं के लिए राज्य सरकार द्वारा स्थापित विशेष उद्देश्य वाहनों या विशेष कंपनियों  के कार्यकलाप इन कारणों में शामिल हैं। बैठक के दौरान 16 मार्च, 2015 को गठित राज्य वित्त आयोग  से जुड़े मुद्दे पर भी फोकस किया गया। इस आयोग द्वारा अपनी रिपोर्ट पेश करना अभी बाकी है।
तेलंगाना के विभिन्न यूएलबी के बारे में राज्य द्वारा दी गई बुनियादी सूचनाएं निम्नलिखित हैं-
 तेलंगाना नगरपालिका अधिनियम 1965, तेलंगाना नगर निगम अधिनियम 1994 और वृहद हैदराबाद नगर निगम अधिनियम 1965 ऐसे अधिनियम हैं, जिनके तहत यूएलबी के स्व-गवर्नेंस के लिए प्रावधान किया गया है।
 संविधान की 12वीं अनुसूची में परिकल्पित 18 कार्यकलापों में से 17 कार्यकलाप यूएलबी को सौंपे गए हैं।
 वर्ष 2017-18 तक का लेखा-जोखा रखा गया है और वर्ष 2016-17 तक इनका ऑडिट हुआ है।
 16 मार्च, 2015 को गठित तेलंगाना के एसएफसी-I द्वारा अपनी रिपोर्ट 2 जनवरी, 2020 तक पेश किए जाने की आशा है। राज्य द्वारा फिलहाल एसएफसी- III  की सिफारिशों के अनुरूप धनराशि या फंड जारी किया जाता रहा है।
 यूएलबी के प्रत्येक स्तर पर स्थानीय निकायों की संख्या  नीचे दी गई हैः
|
|
यूएलबी
|
|
स्थानीय निकायों की संख्या
|
|
नगर निगम
|
|
6
|
|
नगरपालिकाएं
|
|
136
|
|
कुल
|
|
142
वर्ष 2018 में राज्य की 23 नगर पंचायतों का अद्यतन नगरपालिकाओं के रूप में किया गया है।
राज्य द्वारा यूएलबी के राजस्व स्रोतों का उल्लेख नीचे किया गया हैः
 विभिन्न यूएलबी के राजस्व के मुख्य स्रोत ये हैं: स्वयं का कर राजस्व  और गैर-कर राजस्व 
 वर्ष 2016-17 और वर्ष 2017-18 में नगर निगमों के स्वयं का राजस्व इनके कुल राजस्व के 65 प्रतिशत के आसपास रहा। वर्ष 2016-17 से लेकर वर्ष 2017-18 तक नगर निगमों के स्वयं के राजस्व और कुल राजस्व का अनुपात 52 प्रतिशत से बढ़कर 65 प्रतिशत और नगर पंचायतों के मामले में यह राजस्व अनुपात 52 प्रतिशत से बढ़कर 68 प्रतिशत हो गया।
 वर्ष 2017-18 के दौरान कुल राजस्व में अचल संपत्ति कर की हिस्सेदारी नगर निगमों, नगरपालिकाओं और नगर पंचायतों के मामले में क्रमशः 38, 26 और 29 प्रतिशत रही।
स्थानीय निकायों पर नियंत्रक एवं महालेखा परीक्षक  की रिपोर्ट, 2016-17 के अनुसारः
 वृहद हैदराबाद नगर निगम  पर प्रदर्शन संबंधी ऑडिट के निष्कर्ष निम्नलिखित हैं:
ए) जीएचएमसी सरकार द्वारा जारी भवन निर्माण नियमों के कार्यान्वयन के संबंध में अनुपालन सुनिश्चित नहीं कर सका। इससे बड़ी संख्या में अनधिकृत निर्माण हुए।
बी) कचरे से ऊर्जा बनाने वाले संयंत्रों की स्थापना का कार्य मूर्त रूप नहीं ले सका।
सी) जीएचएमसी जल क्षेत्रों के संरक्षण में विफल रहा। 17 झीलों का पता नहीं लगाया जा सका, जबकि 9 झीलों का पूरी तरह अतिक्रमण हो गया।
 शहरी विकास विभाग द्वारा कार्यान्वित कार्यक्रमों के लिए सामाजिक ऑडिट अभी शुरू होना बाकी है।
वित्त आयोग –XIV द्वारा यूएलबी को अंतरण
|
|
अनुदान
|
|
तेलंगाना 
|
|
सभी राज्य 
|
|
कुल अनुदान के प्रतिशत के रूप में तेलंगाना को अनुदान
|
|
बुनियादी अनुदान
|
|
2711.12
|
|
69715.04
|
|
3.89 प्रतिशत
|
|
प्रदर्शन संबंधी अनुदान
|
|
677.78
|
|
17428.76
|
|
3.89 प्रतिशत
प्रधानमंत्री कार्यालय
प्रधानमंत्री ने 14वें ब्रिक्स शिखर सम्मेलन में भाग लिया
प्रधानमंत्री श्री नरेन्द्र मोदी ने 23-24 जून 2022 को चीन के राष्ट्रपति शी जिनपिंग की अध्यक्षता में आयोजित 14वें ब्रिक्स शिखर सम्मेलन में वर्चुअल माध्यम से भारत की भागीदारी का नेतृत्व किया। ब्राजील के राष्ट्रपति जायर बोल्सोनारो, रूस के राष्ट्रपति व्लादिमीर पुतिन और दक्षिण अफ्रीका के राष्ट्रपति सिरिल रामफोसा ने भी 23 जून को शिखर सम्मेलन में भाग लिया। शिखर सम्मेलन के गैर-ब्रिक्स समूह खंड की वैश्विक विकास पर उच्च स्तरीय वार्ता का आयोजन 24 जून को किया गया।
23 जून को, नेताओं ने आतंकवाद, व्यापार, स्वास्थ्य, पारंपरिक चिकित्सा, पर्यावरण, विज्ञान, प्रौद्योगिकी और नवाचार, कृषि, तकनीकी और व्यावसायिक शिक्षा और प्रशिक्षण के क्षेत्रों एवं वैश्विक संदर्भ के प्रमुख मुद्दों सहित बहुपक्षीय प्रणाली में सुधार, कोविड-19 महामारी, वैश्विक आर्थिक सुधार आदि विषयों पर विचार-विमर्श किया। प्रधानमंत्री ने ब्रिक्स पहचान को मजबूत करने और ब्रिक्स दस्तावेजों, ब्रिक्स रेलवे अनुसंधान नेटवर्क के लिए ऑनलाइन डेटाबेस की स्थापना और एमएसएमई के बीच सहयोग को मजबूत करने का प्रस्ताव दिया। भारत ब्रिक्स देशों में स्टार्टअप के बीच संबंध मजबूत करने के लिए इस वर्ष ब्रिक्स स्टार्टअप कार्यक्रम का आयोजन करेगा। प्रधानमंत्री ने यह भी कहा कि ब्रिक्स सदस्यों के रूप में हमें एक-दूसरे की सुरक्षा चिंताओं को समझना चाहिए और आतंकवादियों को चिन्हित करने में आपसी समर्थन प्रदान करना चाहिए और इस संवेदनशील मुद्दे का राजनीतिकरण नहीं किया जाना चाहिए। शिखर सम्मेलन के समापन पर, ब्रिक्स नेताओं ने 'बीजिंग घोषणा' को अपनाया।
24 जून को, प्रधानमंत्री ने अफ्रीका, मध्य एशिया, दक्षिण पूर्व एशिया और प्रशांत से कैरिबियन तक भारत की विकास साझेदारी के साथ-साथ एक मुक्त, खुले, समावेशी और नियम-आधारित समुद्री क्षेत्र पर भारत का ध्यान, हिंद महासागर से लेकर प्रशांत महासागर क्षेत्र तक सभी देशों की संप्रभुता और क्षेत्रीय अखंडता का सम्मान और एशिया के बड़े हिस्से के रूप में बहुपक्षीय प्रणाली में सुधार एवं वैश्विक निर्णय लेने में संपूर्ण अफ्रीका और लैटिन अमेरिका की विचार शून्यता का भी उल्लेख किया। प्रधानमंत्री ने सर्कुलर अर्थव्यवस्था के महत्व पर भी बल दिया और प्रतिभागी देशों के नागरिकों को लाइफस्टाइल फॉर एनवायरनमेंट  अभियान में शामिल होने के लिए आमंत्रित किया। इसमें भाग लेने वाले अतिथि देशों में अल्जीरिया, अर्जेंटीना, कंबोडिया, मिस्र, इथियोपिया, फिजी, इंडोनेशिया, ईरान, कजाकिस्तान, मलेशिया, सेनेगल, थाईलैंड और उजबेकिस्तान शामिल थे।
इससे पहले, 22 जून को ब्रिक्स बिजनेस फोरम के उद्घाटन समारोह में दिए गए अपने मुख्य संबोधन में, प्रधानमंत्री ने ब्रिक्स व्यापार परिषद और ब्रिक्स महिला व्यापार गठबंधन की सराहना की, जिन्होंने कोविड-19 महामारी के बावजूद अपना कार्य जारी रखा। प्रधानमंत्री ने ब्रिक्स व्यापार समुदाय को सामाजिक और आर्थिक चुनौतियों, स्टार्टअप और एमएसएमई के लिए प्रौद्योगिकी आधारित समाधान के क्षेत्र में और सहयोग करने का सुझाव दिया।
विधि एवं न्याय मंत्रालय
प्रेस विज्ञप्ति
भारत के संविधान के अनुच्छेद 217 द्वारा प्रदत्त शक्तियों का प्रयोग करते हुए, दिनांक 01.05.2023 की समसंख्यक अधिसूचना के माध्यम से राष्ट्रपति ने कलकत्ता उच्च न्यायालय के कार्यवाहक मुख्य न्यायाधीश, न्यायमूर्ति श्री टी.एस. शिवगणनम को कलकत्ता उच्च न्यायालय के मुख्य न्यायाधीश के रूप में नियुक्त। उनकी नियुक्ति उस तारीख से मानी जाएगी जिस तारीख को वह अपने पद का कार्यभार संभालेंगे।